Diari Oficial de la Generalitat Valenciana


Sumari del DOGV 4106, del 15-10-2001 (2001/9846)

DECRET 143/2001, de 5 d'octubre, del Govern Valencià, pel qual es crea un institut d'Educació Secundària en Almussafes.
-----------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9846


Data del document
:   05-10-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Almussafes
    * ensenyament secundari

DECRET 143/2001, de 5 d'octubre, del Govern Valencià, pel qual es crea un institut d'Educació Secundària en Almussafes. [2001/X9846]
  
Els estudis de planificació educativa van preveure la creació d'un institut d'Educació Secundària a la zona escolar VL 22.
  
Atenent estes previsions l'Ajuntament, segons l'acord adoptat en la sessió plenària del 30 de novembre de 1998, va cedir a la Generalitat Valenciana un solar de 17.622 m2 ubicat en el parc industrial Joan Carles I, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a atendre les necessitats d'escolarització és fa necessari la creació del centre en un domicili provisional, mentre es gestiona la construcció de l'edifici escolar destinat a ser la seu definitiva del centre.
  
Per això, i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació després de la deliberació del Govern Valencià, en la reunió del dia 5 d'octubre de 2001,
  
DECRETE
  
Article únic
  
Es crea el següent centre docent:
  
Província: València
  
Localitat: Almussafes
  
Denominació: Institut d'Educació Secundària
  
Codi: 86223577
  
Titular: Generalitat Valenciana
  
Adreça: avinguda de la Foia, s/n. Polígon Joan Carles I
  
Composició: 16 unitats d'Educació Secundària Obligatòria, 4 de Batxillerat i 3 Cicles Formatius de Formació Professional Específica
  
Capacitat: 480 llocs escolars d'Educació Secundària Obligatòria, 140 de Batxillerat i 150 de Formació Professional.
  
DISPOSICIÓ ADDICIONAL
  
El que s'establix en este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte les mesures que siguen necessàries per al compliment i desenrotllament del que s'establix en este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2001.
  
València, 5 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS